ОБЩИ УСЛОВИЯ
ЗА УЧИЛИЩЕН ТРАНСПОРТ
Учебна 2026/2027 г.
1. Организация на транспорта
• Транспортът се извършва в учебните дни – от понеделник до петък, от предварително определени спирки до 98 НУ „Св. Св. Кирил и Методий“ и обратно.
• Маршрутите, спирките и часовете за вземане и връщане се определят от превозвача според записаните ученици и организацията на транспорта.
• Превозът се извършва с технически изправни автобуси, оборудвани с предпазни колани и отговарящи на законовите изисквания.
• Превозвачът не носи отговорност за забравени вещи в автобуса.
2. Задължения на родителите и учениците
• Родителят предоставя актуален телефон и адрес/спирка за вземане и връщане на детето.
• Ученикът трябва да бъде на определената спирка поне 5 минути преди часа на преминаване на автобуса. Автобусът не изчаква закъснели ученици.
• При отсъствие на ученик родителят уведомява превозвача предварително на seta_transport@abv.bg.
• Промяна на спирка или адрес се заявява писмено предварително и се извършва само след потвърждение от превозвача.
• Учениците са длъжни да спазват дисциплина, да използват предпазните колани и да не пречат на водача.
• Не се допуска консумация на храна и напитки в автобуса, с изключение на вода.
• При нанесени щети по автобуса родителят възстановява стойността на ремонта/подмяната.
• При системно нарушаване на правилата за безопасност или повече от три писмени оплаквания в рамките на учебната година превозвачът може да прекрати услугата за съответния ученик.
3. Прекратяване на услугата
• При записване за ученика се резервира място за учебната година и то се взема предвид при организацията на маршрутите.
• При отказ от услугата родителят е длъжен да уведоми превозвача писмено най-малко един месец предварително.
• За срока на предизвестието месечната такса се дължи в пълен размер, независимо дали ученикът използва транспорта.
• При прекратяване без предизвестие се дължи една месечна такса за съответния маршрут.
• При преместване в друго училище/населено място, продължително заболяване или друга уважителна причина случаят може да бъде разгледан индивидуално.
4. Цени
Месечна такса в две посоки:
	Маршрут
	Месечна такса

	Маршрут 1: жк. Люлин – 98 НУ
	192 €

	Маршрут 2: кв. Обеля – 98 НУ
	170 €

	Маршрут 3: кв. Свобода, кв. Надежда и Връбница – 98 НУ
	150 €


Месечна такса в една посока:
• Ученици, ползващи услугата само в една посока, се приемат допълнително при наличие на свободни места.
• Маршрут 1: жк. Люлин – 98 НУ – 161 €
• Маршрут 2: кв. Обеля – 98 НУ – 142 €
• Маршрут 3: кв. Свобода, кв. Надежда и Връбница – 98 НУ – 125 €
• За второ и всяко следващо дете от едно семейство, ползващо транспорт в две посоки, месечната такса се намалява с 20%.
5. Плащане
• Таксите са изчислени на база общо 160 учебни дни за периода от 15 септември до 31 май. Общата годишна стойност на услугата е разпределена на равни месечни вноски.
• Поради това таксата за септември се заплаща в пълен размер, независимо че учебната година започва на 15 септември.
• Таксата за септември се заплаща не по-късно от 21 септември.
• От месец октомври таксата се заплаща авансово в началото на всеки месец – от 1-во до 5-то число.
• Пълната месечна такса се дължи по банка или в брой, независимо от индивидуалните отсъствия на ученика.
• Намаление се прави само при официално онлайн обучение на цял клас или на определени ученици, за периода на онлайн обучението.
6. Банкова сметка
Получател: ЕТ „Сета – Слав Любомиров“
Банка: ОББ Банк
IBAN: BG28UBBS81551061506616
BIC: UBBSBGSF
Основание: „Транспорт на (името на детето, клас)“
7. Заявка за транспорт
[bookmark: _GoBack]• Всеки родител подава заявка за ползване на транспортната услуга по електронен път най-късно до 10.09.2026 г. на e-mail: seta_transport@abv.bg.

Превозвач:
ЕТ „Сета – Слав Любомиров“

